जंगल एगो बड़हन जमीन क टुकड़ा होला जेमें विभिन्न प्रकार क हरिअर पेड़-पौधा आ बनस्पति प्राकृतिक रूप से बहुत घन अवस्था में पावल जाला। जंगल चाहे वन क परिभाषा अलग अलग देस में अलग अलग भी होला आ केतना पेड़ रहला पर जंगल कहल जाई ई बहुत अलग अलग भी हो सकेला। आमतौर पर जंगल बहुत घन बन के कहल जाला, हालाँकि ई बिभाजन पच्छिमी देस कि लोगन के हवे जे उष्णकटिबंधीय बन के जंगल कहे लागल, हमनी की भाषा में बन आ जंगल एकही के कहल जाला। जंगल में नदी, तालाब, झील, पोखरा भी हो सकत बा आ साथे-साथ विभिन्न प्रकार के जानवर भी हो सकत बा।